എക്സ്-മെൻ: ഡേയ്സ് ഓഫ് ഫ്യൂച്ചർ പാസ്റ്റ്

മാർവൽ കോമിക്സിന്റെ എക്സ്-മെൻ കഥാപാത്രങ്ങളെ ആസ്പദമാക്കി 2014 ൽ ഇറങ്ങിയ ഒരു അമേരിക്കൻ സൂപ്പർഹീറോ ചിത്രമാണ് **എക്സ്-മെൻ: ഡേയ്സ് ഓഫ് ഫ്യൂച്ചർ പാസ്റ്റ്**.  ബ്രയാൻ സിംഗർ സംവിധാനം ചെയ്ത ഈ ചിത്രം എക്സ്-മെൻ ഫിലിം സീരീസിന്റെ ഏഴാമത്തെ ഭാഗമാണ്. 2006 ൽ പുറത്തിറങ്ങിയ എക്സ്-മെൻ: ദ ലാസ്റ്റ് സ്റ്റാന്റ് എന്ന ചിത്രത്തിന്റെ തുടർച്ചയാണ് ഇത്. 1981 ൽ ക്രിസ് ക്ലെയർമോണ്ട്, ജോൺ ബൈൺ എന്നിവർ ചേർന്ൻ എഴുതിയ ഡേയ്സ് ഓഫ് ഫ്യൂച്ചർ പാസ്റ്റ് എന്ന കഥ അടിസ്ഥാനമാക്കി നിർമിച്ച ഈ ചിത്രം രണ്ട് കാലഘട്ടത്തിൽ ശ്രദ്ധിക്കുന്നു. ഹ്യൂഗ് ജാക്ക്മാൻ, ജെയിംസ് മക്വായി, മൈക്കൽ ഫാസ്ബെൻഡർ, ജെന്നിഫർ ലോറൻസ്, ഹാലി ബെറി, അന്ന പക്വിൻ, എല്ലെൻ പേജ്, പീറ്റർ ഡിൻക്ലേജ്, ഇയാൻ മക്കെല്ലൻ, പാട്രിക് സ്റ്റുവർട്ട് തുടങ്ങിയ വലിയൊരു താരനിര ഈ ചിത്രത്തിൽ അഭിനയിക്കുന്നു.  ജേൻ ഗോൾഡ്മാൻ, മാത്യു വൊൺ,  സൈമൺ കിൻബെർഗ് എന്നിവരുടെ കഥയ്ക്ക് സൈമൺ കിൻബെർഗ് തിരക്കഥ എഴുതി. 

എക്സ്-മെൻ: ഫസ്റ്റ് ക്ലാസ് സംവിധാനം ചെയ്ത വോൺ തന്നെ ഈ ചിത്രവും സംവിധാനം ചെയ്യാൻ ആയിരുന്നു പദ്ധതി. എന്നാൽ കിംഗ്സ്മാൻ: ദി സീക്രട്ട് സർവീസ് എന്ന ചിത്രത്തിന്റെ തിരക്കുമൂലം അത് നടന്നില്ല. അങ്ങനെ ആദ്യ എക്സ്-മെൻ ചിത്രങ്ങൾക്ക് സംവിധാനം ചെയ്ത സിംഗർ തിരികെയെത്തുകയും ആ ചിത്രത്തിലെ മിക്കവാറും എല്ലാ അണിയറ പ്രവർത്തകരെയും ഇതിലും പങ്കെടുപ്പിക്കുകയും ചെയ്തു. 200 ദശലക്ഷം ഡോളർ ബജറ്റുമായി ചിത്രത്തിന്റെ മുഖ്യ ചിത്രീകരണം 2013 ഏപ്രിൽ മാസത്തിൽ ക്യുബെക്കിലെ മോൺട്രിയലിൽ ആരംഭിച്ചു. അതേ വർഷം ആഗസ്തിൽ പൂർത്തിയാക്കി. ചിത്രത്തിന്റെ വിഷ്വൽ ഇഫക്റ്റുകൾ 12 കമ്പനികളാണ്‌ കൈകാര്യം ചെയ്തത്.

2014 മേയ് 10-ന് എക്സ്-മെൻ: ഡേയ്സ് ഓഫ് ഫ്യൂച്ചർ പാസ്റ്റ്  ന്യൂയോർക്ക് സിറ്റിയിൽ ആദ്യമായി പ്രദർശിപ്പിക്കുകയും മെയ് 23-ന് തീയറ്ററുകളിൽ റിലീസ് ചെയ്യുകയും ചെയ്തു. ചിത്രം മികച്ച നിരൂപണങ്ങൾ നേടി. ലോഗൻ കഴിഞ്ഞാൽ എക്സ്-മെൻ ചലച്ചിത്രപരമ്പരയിലെ രണ്ടാമത്തെ മികച്ച നിരൂപണം ലഭിച്ച ചിത്രമാണ് ഇത്. ഇതിന്റെ കഥ, വിഷ്വൽ എഫക്റ്റ്സ്, ആക്ഷൻ സീനുകൾ, അഭിനയ, തീമാറ്റിക് ഘടകങ്ങൾ എന്നിവയ്ക്ക് അനുകൂല പ്രതികരണം ലഭിച്ചു. തിയേറ്ററുകളിൽ, ഈ ചിത്രം ലോകമെമ്പാടുമായി 747 ദശലക്ഷം ഡോളർ വരുമാനം നേടി. ഇത് 2014-ൽ ഏറ്റവും കൂടുതൽ വരുമാനം നേടിയ ആറാമത്തെ ചിത്രം എന്ന നേട്ടവും, ഡെഡ്പൂളിന് പിന്നിൽ പരമ്പരയിലെ രണ്ടാമത്തെ ഉയർന്ന കളക്ഷൻ നേടുന്ന ചിത്രം എന്ന നേട്ടവും കരസ്ഥമാക്കി.  ഈ ചിത്രം മികച്ച വിഷ്വൽ എഫക്ടുകൾക്കുള്ള അക്കാദമി അവാർഡിന് നാമനിർദ്ദേശം ചെയ്യപ്പെട്ടു.  ഇതോടെ ഈ ചിത്രം അക്കാദമി അവാർഡിന് നാമനിർദ്ദേശം ചെയ്യപ്പെട്ട ആദ്യ എക്സ്-മെൻ ചിത്രമായി മാറി. ഈ ചിത്രത്തിന്റെ തുടർച്ചയായ, എക്സ്-മെൻ: അപ്പോക്കാലിപ്സ്, 2016 മേയ് 27 നു  റിലീസ് ചെയ്തു. 

## അഭിനേതാക്കൾ
* ഹ്യൂഗ് ജാക്ക്മാൻ - ലോഗൻ / വൂൾവറീൻ
* ജെയിംസ് മക്അവോയ്, പാട്രിക് സ്റ്റുവർട്ട് - ചാൾസ് സേവ്യർ / പ്രൊഫസർ എക്സ്
* മൈക്കൽ ഫാസ്ബെൻഡർ, ഇയാൻ മക്കെല്ലൻ - എറിക് ലെഹൻസ്സർ / മാഗ്നറ്റോ
* ജെന്നിഫർ ലോറൻസ് - റേവൻ ഡാർക്ഹോം / മിസ്റ്റിക്
* നിക്കോളാസ് ഹൗൾട്ടും കെൽസി ഗ്രേമറും - ഡോ. ഹെൻറി "ഹാൻക്" മക്കോയ് / ബീസ്റ്റ്
* ഹാലി ബെറി - ഒറോറോ മൺറോ / സ്റ്റോം
* അന്ന പെക്വിൻ - മേരി / റോഗ്
* എല്ലെൻ പേജ് - കിറ്റി പ്രൈഡ് / ഷാഡോക്
* ഷാൻ ആഷ്മോർ - ബോബി ഡ്രേക്ക് / ഐസമാൻ
* ഒമർ സൈ-ബിഷപ്പ്
* പീറ്റർ ഡിൻക്ലേജ് - ബൊളിവർ ട്രാസ്ക്
* ഇവാൻ പീറ്റേഴ്സ് - പീറ്റർ മാക്സിമോഫ് / ക്വിക്സിവർവർ
* ജോഷ് ഹെൽമാൻ - മേജർ വില്യം സ്ട്രൈക്കർ
* ഡാനിയൽ കൂഡ്മോർ - പീറ്റർ റാസ്പുതിൻ / കൊളോസസ്
* ഫാൻ ബിങ്ബിങ് - ബ്ലിങ്ക്
* ആദാൻ കാനോ - സൺ സ്പോട്ട്
* ബോബു സ്റ്റിവർട്ട് - വാർപത്ത്

## പ്രതികരണം
### ബോക്സ് ഓഫീസ്
ആദ്യ ആഴ്ച്ചയ്ക്കുള്ളിൽ 262.8 മില്യൺ ഡോളർ വരുമാനം ലോകമെമ്പാടുമായി ചിത്രം നേടി. എക്സ്-മെൻ പരമ്പരയിലെ ചിത്രങ്ങൾക്ക് ലഭിക്കുന്ന ഏറ്റവും മികച്ച തുടക്കമാണ് ഇത്. യുഎസ്, കാനഡ എന്നിവടങ്ങളിൽ നിന്ന് 233.9  ദശലക്ഷം ഡോളർ നേടിയ ചിത്രം ലോകത്തിലെ മറ്റ് വിപണികളിൽ നിന്ന് 513.9 ദശലക്ഷം ഡോളർ നേടി എക്സ്-മെൻ പരമ്പരയിലെ ഏറ്റവും വരുമാനം നേടുന്ന ചിത്രമായി. രണ്ടു വർഷത്തിനു ശേഷം ഡെഡ്പൂൾ ചിത്രം ഈ നേട്ടം മറികടന്നു. 

### നിരൂപക പ്രതികരണം
നിരൂപണങ്ങൾ ശേഖരിക്കുന്ന വെബ്സൈറ്റ് ആയ റോട്ടൻ ടൊമാറ്റോസിൽ എക്സ്-മെൻ: ഡേയ്സ് ഓഫ് ഫ്യൂച്ചർ പാസ്റ്റിന് 90% അംഗീകാരം ഉണ്ട്. ശരാശരി റേറ്റിംഗ് 7.5 / 10 ആണ്. സമാനമായ വെബ്സൈറ്റ് ആയ മെറ്റാക്രിട്ടിക് ചിത്രത്തിന് 100-ൽ 74 മാർക്ക്‌ നൽകി.

### അംഗീകാരങ്ങൾ

## അവലംബം

## ബാഹ്യ കണ്ണികൾ
* 
* 
* 
* 

വർഗ്ഗം:2014-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:അമേരിക്കൻ ചലച്ചിത്രങ്ങൾ